
ఒకే ఒరలో రెండు కత్తులు ఇమడవు. చేనేత రంగాన్ని ఉద్ధరించాలనుకుంటే మర మగ్గాల్ని నియంత్రించాలి. మరమగ్గాల్ని కట్టడి చేయడానికి ప్రభుత్వాలు చిత్తశుద్ధితో చర్య తీసుకోవడం లేదు. అవి కంటి తుడుపు చర్యలుగా మిగిలిపోతున్నాయి. అటు మరమగ్గాలు ఆడుతుంటే, ఇటు చేనేత రంగాన్ని ఉద్ధరిస్తామని చెబితే ప్రజలు నమ్మరు. అది సాధ్యం కాదు. చట్టప్రకారం చేనేతకు రిజర్వు చేసిన వస్త్రాలు మరమగ్గాలపై తయారవుతుంటే వాటిని ఎందుకు అదుపు చేయలేకపోతున్నారు? మరమగ్గాల మీద తయారైన వస్త్రాలపై ‘ఇది మరమగ్గం ఉత్పత్తి’ అనే ముద్ర వేయించాలి. చేనేతను కాపాడాలంటే ప్రత్యేక రిజర్వేషన్లు అనివార్యమని సుప్రీంకోర్టు ఎప్పుడో నొక్కి వక్కాణించింది. చీరలు, లుంగీలు, తువ్వాళ్ళు మొదలైన 11 రకాల ఉత్పత్తులపై రిజర్వేషన్లు కల్పించింది. తమ ఆదేశాల్ని ఉల్లంఘిస్తే కఠిన చర్యలు తప్పవని హెచ్చరించింది కూడా! అయినప్పటికీ మరమగ్గాల రంగం కోర్టు ఆదేశాల్ని ఖాతరు చేయడం లేదు. సుప్రీంకోర్టు ఆదేశాల్ని చిత్తశుద్ధితో అమలుచేస్తే నేతన్నల జీవితాలు తప్పక మెరుగుపడతాయి.- కాలిపు కూర్మావతార‍ం, పాతపట్నం, శ్రీకాకుళం జిల్లా

oke oralo rendu kattulu imadavu. chenetha rangaanni uddharinchaalanukunte mara maggaalni niyantrinchaali. maramaggaalni kattadi cheyadaaniki prabhutvaalu chittasuddhito charya teesukovadam ledu. avi kanti tudupu charyalugaa migilipotunnaayi. atu maramaggaalu aadutunte, itu chenetha rangaanni uddharistaamani chebithe prajalu nammaru. adhi saadhyam kaadu. chattaprakaram chenetaku rijarvu chesina vastraalu maramaggaalapai tayaaravutunte vaatini enduku adupu cheyalekapotunnaru? maramaggaala meeda tayaaraina vastraalapai ‘idhi maramaggam utpatti’ ane mudra veyinchaali. chenetanu kapadalante pratyeka reservationlu anivaaryamani supreenkortu eppudo nokki vakkaaninchindi. cheeralu, lungeelu, tuvvaallu modalaina 11 rakala utpattulapai reservationlu kalpinchindi. tama aadesaalni ullanghiste kathina charyalu tappavani heccharinchindi kuudaa! ayinappatiki maramaggaala rangam kortu aadesaalni khataru cheyadam ledu. supreenkortu aadesaalni chittasuddhito amaluchesthe netannala jeevitaalu tappaka merugupadataayi.- kaalipu kuurmaavataara‍m, paatapatnam, srikaakulam jilla